
Selam alejkum! Poštovani brate, da li je dozvoljeno piti stojeći? Mene neki kritikuju zbog toga a ne znam šta je ispravno. Allah vas nagradio!


* 
* 
* 
* 
* 
* 
* 

 
Da li je dozvoljeno piti stojeći?

Ve alejkumu-s-selam! Osnova je da se pije sjedeći, što je bolje i preče, ali nije zabranjeno da se prije stojeći. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, činio je i jedno i drugo, tako da ovo pitanje nije usko i ne treba požuriti u osudi, jer ***[ashab](https://pitajucene.com/search/ashab/questions/ "Pretraži pitanja o ashabima")*** Ibn Omer, radijallahu anhu, kaže: “*Pili smo (za vrijeme Po**slanika, sallallahu alejhi ve sellem) stojeći.*” (Tirmizi, sahih) 


Alija, radijallahu anhu, pio je stojeći pa je rekao: “Neki ljudi kažu da je pokuđeno piti stojeći a ja sam vidio Allahovog Poslanika, sallallahu alejhi ve sellem, da radi ono što ste vi vidjeli da ja radim.” (Buharija)  On, radijallahu anhu, to preciznije pojašnjava u slijedećoj predaji: “*Alija b. Ebi Talib, radijallahu anhu, pio je stojeći, pa su ga ljudi gledali kao sa osudom. On im reče: ‘Šta gledate? Ako pijem stojeći, vidio sam Allahovog Poslanika, sallallahu alejhi ve sellem, da pije stojeći, a ako pijem sjedeći, vidio sam Poslanika, sallallahu alejhi ve sellem, da pije sjedeći.*‘” (Ahmed, isnad je sahih) 


Zabrana koja je spomenuta u hadisu Enesa i Ebu Seida el-Hudrija, radijallahu anhuma, da je Vjerovjesnik, sallallahu alejhi ve sellem, zabranio da se pije stojeći (Muslim) nije na nivou harama (zabrane) već na nivou mekruha (pokuđenosti) jer je on, sallallahu alejhi ve sellem, skojig djelima (jer je pio stojeći) pokazao da je ta zabrana u obliku savjeta da se čini oni što je preče a ne u vidu zabrane. Allah zna najbolje!


******[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")*****, prof.*  

***FB stranica: [https://www.facebook.com/Abdullah-Muji%C4%87-1169169609802027/?hc\_ref=ARRKLz5z0aS6\_q-duBoqmo8mxAyJI\_-glKhg-jKh\_e-lBX9lIQ4myQRqyLaRte6q4no&fref=nf](http://Abdullah Mujić, prof.)***


preuzeto sa stranice <http://www.n-um.com>


